གནའ་བོའི་བོན་ནི་ཧི་མ་ལ་ཡཱ་ཡི་རི་རྒྱུད་ཀྱི་ཡུལ་གྲུ་ཕལ་ཆེ་བར་དར་ཡོད་ཅིང།དཔེར་ན།རྒྱ་གར་བྱང་ཕྱོགས་ལ་དྭགས་དང།ཁུ་ནུ།འབྲས་ལྗོངས།འབྲུག་ཡུལ།བལ་ཡུལ་གྱི་བྱང་ཕྱོགས་དང་ནུབ་ཕྱོགས།དེ་བཞིན་བོད་ལས་སོགས་སུ་དར་བ་ནི་ང་ཚོས་ལོ་རྒྱུས་ཀྱི་སྟེང་ནས་ཤེས་ཐུབ།གནའ་བོའི་བོན་ནི་ཞང་བོད་གཉིས་ཀྱི་ཆོས་རིག་ལོ་རྒྱུས་ཀྱི་ཆུ་འགོ་ལྟ་བུ་ཞིག་ཏུ་གྱུར་ཡོད།རྒྱུ་མཚན་དེ་ལ་བརྟེན་ནས་ང་ཚོས་ཞང་བོད་ཀྱི་ལོ་རྒྱུས་ལ་ཞིབ་འཇུག་བྱེད་དགོས་ཚེ།གནའ་བོའི་བོན་དང་མ་འབྲེལ་བར་ཞིབ་འཇུག་བྱེད་པའི་གཞི་རྩ་མེད་པར་མཐོང་།